# 250. pr. n. e.

|  |  |
| --- | --- |
| **Vjekovi:**  |  4. vijek pne.  - **3. vijek pne.** - 2. vijek pne.  |
| **Decenije:** |  280-e pne.  270-e pne.  260-e pne. -  250-e pne. - 240-e pne.  230-e pne.  220-e pne.
 |
| **Godine:** | 253. pne. 252. pne. 251. pne. - **250. pne.** - 249. pne. 248 pne. 247 pne.
 |

Godina **250. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Regula i Longa** (ili, rjeđe, **godina 504. *Ab urbe condita). Oznaka 250. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

Germanska plemena u Evropi cca. 250. pne. (označena, crveno, narančasto i žuto).

250. pne. po kalendarima
| Gregorijanski
 | 250. pne.
 |
| Olimpijada
 | 132:2.–132:3.
 |
| Ab urbe condita
 | 504.
 |
| Seleukidski
 | 62–63.
 |
| Islamski
 | 898–897. BH
 |
| Hebrejski
 | 3511–3512.
 |
| Bizantski
 | 5259–5260.
 |
| Koptski
 | -533–-532.
 |
| Iranski
 | -871–-870. BP
 |
| Hindu kalendari
 |  |
| • *Vikram Samvat* | -193–-192.
 |
| • *Shaka Samvat* | 172–173.
 |
| • *Kali Yuga* | 2852–2853.
 |
| Kineski
 | 2387–2388.
 |
| Holocenski kalendar
 | 9751.
 |
| p • r • u |
| Podrobnije: Kalendarska era |

## Događaji

* Prvi punski rat: Rimski konzul Marko Atilije Regul, prema tradiciji koju navodi Horacije, je nakon bitke kod Panorma pušten iz kartaginskog zarobljeništva kako bi u Rim odnio mirovnu ponudu. Regul je prenosi, ali u Senatu iznosi i vlastito mišljenje da se ponuda mora odbiti, što Senat i prihvaća, odlučivši nastaviti rat. Poštujući zadanu riječ Regul se vraća u Kartaginu gdje ga Kartaginjani, uvjereni da je zloupotrijebio njihov milost, daju okrutno pogubiti - smjestivši ga u bačvu sa čavlima i zakotrljavši niz padinu.
* Nakon smrti Magasa, kralja Kirene, njegova udovica kraljica Apama, nastoji očuvati nezavisnost Kirene tako što Demetriju Lijepom, bratu makedonskog kralja Antigona Gonate, daje ruku svoje kćeri Berenike. Kada Demetrije stigne u Kirenu, postaje ljubavnik svoje punice. Razbješnjela Berenika diže ustanak prilikom koga je Demetrije ubijen u Apaminoj ložnici.
* Andragora, seleukidski satrap Partije diže ustanak s ciljem da stekne nezavisnost od kralja Antioha II.
* Egipatski kralj Ptolemej II poziva aleksandrijske Jevreje da svoj Stari zavjet prevedu na grčki. Taj najstariji poznati prijevod Biblije je kasnije poznat pod nazivom Septuaginta.
* Prema kronikama i komentarima Theravade, maurijski car Ašoka u Pataliputri (današnja Patna u indijskoj državi Bihar) saziva Treći budistički sabor kojim predsjeda redovnik Moggaliputta Tissa. Cilj sabora je pročistiti budistički pokret, posebno od oportunističkih frakcija koje je priviklo carsko pokroviteljstvo.
* Prvi punski rat: Rimske snage na Siciliji usmjeruju svoju aktivnost na jugozapad otoka, zauzimaju i spaljuju kartaginska uporište Selinunt i Herakleja Minoa, te počinju opsadu Lilibeja.
* Napravljena je maurijska skulptura *Didarganj Yakshi* koja se danas čuva u Muzeju Patne u Patni. (približan datum)
* U Sarnathu u današnjoj indijskoj državi Uttar Pradesh postavljen *Lavlji kapitel Asoke*, koji se danas čuva u Saranthskom muzeju (približni datum).

## Rođenja

## Smrti

* Marko Atilije Regul, rimski vojskovođa i konzul (pogubljenje)
* Timej, grčki historičar koji je studirao retoriku kod Izokrata (r. cca. 345. pne.)
* Erasistrat, grčki anatom i kraljevski ljekar pod Seleukom od Sirije, osnivač anatomske škole u Aleksandriji (r. 310. pne.)